Komission asetus (ETY) N:o 3403/89, annettu 13 päivänä marraskuuta 1989, pähkinöitä ja johanneksenleipää koskevien neuvoston asetuksen (ETY) N:o 1035/72 II a osastossa tarkoitettujen erityisten toimenpiteiden soveltamista koskevista yksityiskohtaisista säännöistä annetun asetuksen (ETY) N:o 2159/89 muuttamisesta



Virallinen lehti nro L 328 , 14/11/1989 s. 0023 - 0032

Suomenk. erityispainos Alue 3 Nide 30 s. 0193

Ruotsink. erityispainos Alue 3 Nide 30 s. 0193



KOMISSION ASETUS (ETY) N:o 3403/89, annettu 13 päivänä marraskuuta 1989, pähkinöitä ja johanneksenleipää koskevien neuvoston asetuksen (ETY) N:o 1035/72 II a osastossa tarkoitettujen erityisten toimenpiteiden soveltamista koskevista yksityiskohtaisista säännöistä annetun asetuksen (ETY) N:o 2159/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1119/89(2), ja erityisesti sen 14 g artiklan, sekä katsoo, että komission asetuksessa (ETY) N:o 2159/89(3) vahvistetaan sen tuen myöntämisedellytykset, jota pähkinöiden ja johanneksenleivän tuottajajärjestöt saavat tietyillä edellytyksillä, näiden tuottajajärjestöjen toiminnan helpottamiseksi sekä laadun ja kaupan pitämisen parannussuunnitelmien nopeammaksi toteuttamiseksi on aiheellista säätää ennakkomaksujen myöntämismahdollisuudesta, on aiheellista määrittää näiden ennakkomaksujen myöntämisedellytykset ja niiden määrä; ennakkomaksun maksamisen on kuitenkin edellytettävä vakuuden asettamista niin, että sillä taataan tuen saajien velvollisuuksien noudattaminen, ja on aiheellista määrittää tämän vakuuden asettamisen ja vapauttamisen edellytykset, on aiheellista määrittää vuosittaisen tuen enimmäissummaan sovellettava tilapäinen muuntokerroin siinä tapauksessa, että ennakkomaksu maksetaan laadun ja kaupan pitämisen parannussuunnitelmaa koskevana tukena, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2159/89 seuraavasti: 1) Lisätään 19 artiklaan seuraava kappale: "Muutoin kuin ylivoimaisen esteen sattuessa hakemuksen jättäminen edellä mainitun määräajan jälkeen aiheuttaa tuen pienentämisen viidellä prosentilla; yli kolmenkymmenen päivän myöhästymisen jälkeen hakemuksia ei hyväksytä." 2) Lisätään seuraava artikla: "22 a artikla 1 Jäsenvaltioiden on myönnettävä sitä hakeneille tuottajajärjestöille ennakkoja käyttöpääoman luomiseen tarkoitetusta tuesta sekä laadun ja kaupan pitämisen parannussuunnitelmaan liittyvästä tuesta. 2 Käyttöpääoman perustamiseen tarkoitetusta tuesta maksetaan vain yksi ennakko: - sellaisen hakemuksen osalta, joka on jätetty viimeistään kahdeksantoista kuukauden kuluessa liitteen V mukaisesti esitetystä erityisestä tunnustuksesta - jos hakemuksen esittänyt tuottajajärjestö osoittaa, että käyttöpääomarahasto on luotu asetuksen (ETY) N:o 1035/72 14 c artiklan 3 kohdan mukaisesti. Ennakon määrä on enintään 60 prosenttia jäsenvaltion ja yhteisön kokonaisrahoitusosuudesta käyttöpääoman luomisessa kaupan pitämisen arvioidun taseen perusteella siltä markkinointivuodelta, joka seuraa erityistä tunnustamista, liitteessä V olevan 6 kohdan mukaisesti. Ennakon maksun yhteydessä käytettävä tukihakemus on laadittava liitteen VI mukaisesti. 3 Suunnitelmaan liittyvää tukea koskevat ennakkohakemukset voidaan jättää liitteen VII mukaisesti suunnitelman hyväksymisen jälkeen. Kutakin suunnitelman täytäntöönpanovuotta kohti jätetään vain yksi ennakkohakemus samalla, kun osoitetaan, että kuluvan vuoden suunnitelman toteuttaminen on aloitettu. Asiakirjojen avulla annetun osoituksen on koskettava vähintään 20 prosenttia liitteessä VII olevassa 7 kohdassa tarkoitettua arviota. Kunkin ennakon määrän on oltava enintään 80 prosenttia jäsenvaltion ja yhteisön kokonaisrahoitusosuudesta tuottajajärjestön arvioimiin ja liitteessä VII olevassa 7 kohdassa tarkoitettuihin suunnitelman toteuttamisen vuosittaisiin kustannuksiin. Tämä ennakko ei voi kuitenkaan ylittää 90 prosenttia asetuksen (ETY) N:o 790/89 2 artiklassa vahvistetusta määrästä. Tässä tarkoituksessa edellä tarkoitetun enimmäismäärän muunnossa kansalliseksi valuutaksi käytettävä kurssi on ennakkohakemusta edeltävänä syyskuun ensimmäisenä päivänä voimassa oleva maatalouden muuntokurssi. Tukierän maksua koskeva hakemus on esitettävä liitteen VIII mukaisesti. 4 Edellä 2 ja 3 kohdassa tarkoitettujen ennakoiden maksu edellyttää, että hakijat osoittavat asettaneensa vakuuden, joka vastaa 110 prosenttia ennakon määrästä. Ennakko asetetaan komission asetuksen (ETY) N:o 2220/85(*) VIII osaston mukaisesti. 5 Vakuus vapautetaan välittömästi: a) edellä 2 kohdassa tarkoitetun tuen ennakon osalta tukierän maksun yhteydessä, b) edellä 3 kohdassa tarkoitetun tuen ennakon osalta tuen vuosittaisen erän maksun yhteydessä. 6 Vakuus jätetään osittain palauttamatta, jos ennakko on ylittänyt vuosittain maksettavan tukierän; takuu jätetään palauttamatta asianmukaisesti maksettua määrää vastaavalta osalta. 7 Vakuus jätetään kokonaan palauttamatta: - käyttöpääoman luomiseen myönnetyn tuen osalta, jos tukihakemusta ei jätetä tuottajajärjestön erityisen tunnustamisen päivämäärää seuraavan toisen markkinointivuoden loppua seuraavan neljän kuukauden loppuun mennessä, - suunnitelmaa koskevan tuen osalta, jos vuosittaista tukierää koskevaa hakemusta ei jätetä 19 artiklan kolmannen kappaleen mukaisesti. Jos vuosittaista tukierää koskeva hakemus jätetään edellä määritetyn määräajan jälkeen, mutta enintään viisitoista päivää myöhässä, kymmenen prosenttia vakuudesta jää palauttamatta, tässä sanotun estämättä 6 kohdan soveltamista (*) EYVL N:o L 205, 3.8.1985, s. 5"3) Liitetään asetukseen (ETY) N:o 2159/89 tämän asetuksen liite. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä marraskuuta 1989. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 118, 29.4.1989, s. 12 (3) EYVL N:o L 207, 19.7.1989, s. 19 LIITE V >VIITTAUS KAAVIOON> >VIITTAUS KAAVIOON> LIITE VI >VIITTAUS KAAVIOON> >VIITTAUS KAAVIOON> LIITE VII >VIITTAUS KAAVIOON> >VIITTAUS KAAVIOON> LIITE VIII >VIITTAUS KAAVIOON> >VIITTAUS KAAVIOON>